《龚良臣无恙日手抄圭粹中诗数十篇见遗良臣既没于书箧中见之怆然有感因次圭卒章韵以寓哀》
宋代·周孚

老屋愔愔昼掩门，清才妙质苦思君。屠龙每叹平生学，下马谁寻此日坟。

痛惜黄垆埋玉树，忆曾玄鹤困鸡群。西华牢落今安否，见说居莸不改薰。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。